
Educația transdisciplinară e educația ce aduce integrarea diferitelor discipline într-un mod armonios pentru a construi noi cunoștințe și a ridica cursantul către domenii superioare ale abilitaților cognitive și a cunoștințelor și abilitaților susținute. Implică o rețea neuronală mai bună pentru învățarea pe tot parcursul vieții(Sindhya,2019). https://www.slideshsre.net/sindhyaajith/trans-disciplinary-education
În cadrul orelor de curs fiecare cadru didactic se concentrează cel mai mult pe procesul de predare-învațare –evaluare, dar are în vedere și aspectul formării și dezvoltării personalității elevilor pentru a deveni oameni responsabili, implicati, perseverenti, cu o gândire critică constructivă.
Atunci când tema abordată la o oră permite integrarea altor discipline rezultatele obținute pot să fie deosebite. Copiii sunt deschiși la nou, sunt atrași de diversitate, iar munca în echipă, abordarea sub un alt aspect al unui subiect îi determină să se implice mult mai mult în activitați decât la o oră de curs clasică.
În timpul orelor de  curs putem  îmbina diverse metode și discipline plecând de la o temă .
Pentru fixarea noțiunilor am conceput activitați ce dezvoltă competențele cheie ale elevilor și am colaborat cu profesorul de educație plastică.
 Subiectul abordat a fost: ”La planete en danger” ( ” Planeta in pericol”), titlul unui articol de presă apărut într-o revistă franceză  “Cles de l’actualite” ,no.623,Semaine du 2 au 8 juin 2005, Toulouse, Milan Presse, plecând de la acest continut elevii au discutat despre viitorul planetei noastre și pericolul la care e expusă din cauza poluării.
Au lucrat în echipă pe foi A3 unde au notat mesaje privind poluarea, însoțite de desene ce reprezentau planeta noastră în viziunea lor. 
Lucrările lor au fost prezentate cu ocazia Zilei Mondiale a Mediului Înconjurător pe 5 iunie.
Am constatat o reală implicare și un mare interes privind conținutul dezbătut, le-am dat oportunitatea să-și exprime propriile idei, oportunitatea de a deveni mai responsabili și de a realiza că noi, toți, împreună putem să schimbăm o situație, să acționăm pentru a proteja și salva mediul nostru, viața noastră.
Mesajele lor au fost surprinzătoare:
“ Nu fiți indiferenți, indiferența ne va ucide!”
“Nu suntem toți doctori, dar împreună vom putea salva vieți!”
“ Pamântul e casa noastră, prin poluarea sa vei polua propria ta casă și vei trăi într-un mediu ostil!”
“ Lumea în care trăiești va fi casa copiilor tăi, cum o îngrijești așa o vor primi. Totul depinde de noi să le oferim un mediu curat ca să se poată bucura de el!”
“ Am pierdut mult, vrem să pierdem tot?”
“ Distrugerea Terrei va însemna distrugerea noastră!”
“ Viitorul planetei noastre e în propriile noastre mâini!”
“ Natura e universul tău, protejează-l și vei fi protejat!”
“ Protejarea naturii ar trebui să fie o necesitate, nu o obligație”
“ Respectând natura ne respectăm pe noi înșine”
“ Natura e a doua noastră casă, nu o mai poluați!”
Transdisciplinaritatea și intredisciplinaritatea deschid noi orizonturi în procesul instructiv-educativ, oferindu-ne perspective largi, diverse și  eficiente.

